題四祖山榮老月窟
作者：戴復古
朝代：宋

paragraphs: 一室虛生白，中作滿月形。
山中三萬戶，玉斧新修成。
時人指爲月，雲卧亦强名。
似月有圓相，不西沉東升。
浮雲不能蔽，又無虧與盈。
是爲大圓鏡，由師心地明。
一圓走無礙，光芒照八紘。
可以破諸暗，可以續祖燈。
明透雙峰頂，輝映慧雲亭。
此鏡實無臺，請師問老能。